Ego Johannes de Vaudreyo, domicellus, notum facio universis... quod ego non deceptus, non coactus, non aliqua machinatione circonventus, non vi, dolo, metu seu precibus inductus, sed spontaneus, pro meis negociis utiliter expediendis et agendis, vendo, trado, quitto et nomine et titulo pure et perfecte venditionis concedo vel quasi im perpetuum et irrevocabiliter nobili viro Johanni Cabilonensi, domino de Allato, et suis heredibus et successoribus, quicquid habeo, possideo, habere possum et debeo in villis de Sarraz, de Deserviler, d’Amancey, de Mellant et de Refranche, in finagiis et territoriis earundem, tam in hominibus quam in nemoribus, pratis, campis, ortis, censibus, domibus, pascuis, aquis, dominiis et justicia et rebus aliis quibuscumque et ubicumque existentibus, a villa Salinensi usque ad villam d’Ornens, a parte superiori, et usque ad villam de Regne, a parte inferiori, citra fluvium de Lue, prout dictus fluvius se extendit; vendidi, inquam, pro quadraginta libris stephaniensium, quas habui et recepi a dicto Johanne in bona et legali pecunia numerata, de qua habeo me plenarie pro pagato... In cujus rei testimonium, sigillum ecclesie Sancti Anatholii Salinensis presentibus litteris rogavi et feci apponi... Datum anno Domini Mº ducentesimo septuagesimo septimo, mense mayo.